**Clément Philibert Léo Delibes**, kjent som **Léo Delibes**, (født 21. februar 1836 i Saint-Germain-du-Val, Frankrike, død 16. januar 1891 i Paris) var en fransk komponist. Han skrev operaer, og er kjent for sin ballettmusikk.

Han debuterte som komponist som 19-åring med en operette. Hans mest berømte sceneverk er balletten *Coppélia*. Han skrev også operaen *Lakmé* med den kjente blomsterduetten.

Liv og virke
------------

Leo Delibes ble født i St Germain-du-Val i Frankrike. Etter at faren døde i 1838 ble han undervist av sin mor og onkel, og lærte både å synge og å spille orgel. Han ble elev ved konservatoriet i Paris allerede som tolvåring, med Adolphe Adam som lærer, og vant konservatoriets førstepris to år senere. I 1853, da han var 17 år gammel, ble han organist i St. Pierre de Chaillot i Paris, og fikk samme år sin første profesjonelle stilling som akkompagnatør ved Théatre Lyrique. Arbeidet hans ved teateret bestod blant annet i å avlaste hoveddirigenten ved å være repetitør. Han hadde stillingen ved Theatre Lyrique i ti år. Selv om han fortsatte som organist frem til 1871, var han tydeligvis mer tiltrukket av teaterlivet.

Delibes første verk for scenen, *Deux sous de charbon*, hadde premiere i 1856, og denne var den første av hans mange operetter. I de neste 14 årene skrev han én operette i året. Det var den andre av disse, *Deux vieilles grades*, som først fikk oppmerksomheten fra teatergjengerne. Den ble en enorm suksess, hyllet for sin vittige presentasjon og dens velklingende melodier. I 1882 skrev Delibes en rekke pastisje melodier og danser til Victor Hugos *Le Roi s'Amuse*, samme skuespill som tidligere hadde inspirert Giuseppe Verdi til å skrive operaen *Rigoletto*.

Delibes ble kormester ved Operaen i Paris i 1864, en stilling som åpnet opp for mange nye muligheter og erfaringer. Hans siste operette, *La source* (1869), skrev han sammen med den ukjente komponisten Louis Minkus. Delibes bidrag overgikk tydelig hans kollegas, og befestet Delibes' ry som en av Paris' fremste teaterkomponister.

I 1870 lagde Delibes det mange mener er hans beste verk, balletten *Coppelia*. Den ble en umiddelbar sukséss, og har forblitt en av de mest populære klassiske ballettene gjennom alle tider. 

Året etter sluttet Delibes i stillingen i operaen for å konsentrere seg om komposisjon.

I 1881 ble Delibes professor i komposisjon ved konservatoriet i Paris. 

### Operaen *Lakmé*

To år senere, inspirert av den østerlandske moten, skrev han sin mest kjente opera, Lakmé, som handler om en indisk prestinnes fortapte kjærlighet til en engelsk soldat. Den eksotiske og melodiske musikken – deriblant den populære *Blomsterduetten* sunget av Lakmé og hennes venn da de forbereder seg på å ta et bad – er fremstilt med en vellaget libretto, som sørget for en utmerket uroppførelse ved operaen. Operaen har stilistisk likhet med *Carmen*, av Delibes' landsmann Georges Bizet. 

#### Blomsterduetten fra *Lakmé*

<<
\new Staff {
  \set Score.tempoHideNote = ##t
  \tempo 8 = 144
  \set Staff.vocalName = Lakmé
  \relative b' { \set Staff.midiInstrument = #"flute" \key b \major \time 6/8
   { r8 \p dis4 ~ dis8 cis16 ( dis16 e8-. ) r8 dis4 ~ dis8 cis16 ( dis16 e8-. ) r8 dis16[ (  e] dis[ e] fis[ gis] fis[ e] dis cis b cis b cis b cis ais4. ) } }
           }
\new Lyrics { \lyricmode { _8 Dôme4. __ é8 -- pais8 _8 le4. jas8 -- min8 _8 À8 la8 ro8 -- se8 s'as8 -- sem4. -- ble,4. } }
\new Staff {
  \set Staff.vocalName = Mallika
  \relative b' { \set Staff.midiInstrument = #"flute" \key b \major \time 6/8
   { r8 \p b16[ ( ais] b[ ais] gis8 ) ais16[ _( b] cis8-. ) r8 b16[ ( ais] b[ ais] gis8 ) ais16[ _( b] cis8-. ) r8 b16[ ( cis] b[ cis] dis[ e] dis[ cis] b ais gis ais gis ais gis ais fis4. ) } }
           }
\new Lyrics { \lyricmode { _8 Sous8 le8 dôme8 é -- pais8 _8 où8 le8 blanc8 jas8 -- min8 _8 À8 la8 ro8 -- se8 s'as8 -- sem4. -- ble,4. } }
>>
Lydavspilling støttes ikke av netteleseren din. Du kan laste ned lydfila.
### Operaen Kassya

Delibes siste verk var *Kassya*, som ble orkestrert av komponistvennen Jules Massenet etter Delibes' død.

Komponistens død
----------------

Delibes døde i 1891 i Paris. Han ble begravet på Cimetière de Montmartre.

Verker
------

### Balletter

*La Source* (1866), med Louis Minkus
*Coppélia* (1870)
*Sylvia* (1876)
### Operaer

*Le boeuf Apis* (1865)
*La cour du roi Pétaud* (1869)
*Le roi l’a dit* (1873)
*Jean de Nivelle* (1880)
*Lakmé* (1883)
*Kassya* (1893, posthumt)
### Operetter

*Deux sous le charbon* (1856)
*L'omelette à la Follembuche (1859)*
### Melodier

*Les filles de Cadix*
*Eglogue*
*Bonjour, Suzon!*

Referanser
----------

1. 1 2   Encyclopædia Britannica Online, oppført som Leo Delibes, Encyclopædia Britannica Online-ID biography/Leo-Delibes, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 118924265, besøkt 16. oktober 2015[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2 3   Archivio Storico Ricordi, Archivio Storico Ricordi person-ID 9234, besøkt 3. desember 2020[Hentet fra Wikidata]
5. ↑   Babelio, Babelio forfatter-ID 180898[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. 1 2   Genealogics[Hentet fra Wikidata]
8. ↑   Léonore database, www2.culture.gouv.fr[Hentet fra Wikidata]

Litteratur
----------

* Ernest Guiraud: *Léo Delibes*. Paris 1892
* Joseph Loisel: *„Lakmé" de Léo Delibes*. Paris 1924
* Henri de Curzon: *Léo Delibes*. Paris 1927
* Frits Noske: *La mélodie français*. Paris / Amsterdam 1954 (mit Verzeichnis der Romanzen; engl. Titel *French Song from Berlioz to Duparc*, New York 1970)
* André Coquis: *Léo Delibes. Sa vie et son oeuvre*. Paris 1957
* Mina S. K. Curtiss: *Bizet and his World*. New York 1958
* William E. Studwell: *Adolphe Adam et Léo Delibes: a Guide to ReSuper Musicalis Weboru (SMW)*. New York 1987

Eksterne lenker
---------------

* (en) Léo Delibes – kategori av bilder, video eller lyd på Commons Rediger på Wikidata

* (en) Léo Delibes – galleri av bilder, video eller lyd på Commons Rediger på Wikidata
* (en) Léo Delibes på Internet Movie Database Rediger på Wikidata

* (sv) Léo Delibes i Svensk Filmdatabas Rediger på Wikidata

* (en) Léo Delibes på AllMovie Rediger på Wikidata

* (en) Léo Delibes hos The Movie Database Rediger på Wikidata

* (en) Léo Delibes hos Internet Broadway Database Rediger på Wikidata
* (en) Léo Delibes på Discogs Rediger på Wikidata

* (en) Léo Delibes på MusicBrainz Rediger på Wikidata

* (en) Léo Delibes på Spotify Rediger på Wikidata

* (en) Léo Delibes på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** BBC Things **·** MusicBrainz
 |